Az LCM STANC KFT. a szerszámgyártás és a bérvágás területén jellemzően egyedi igényeket kielégítő termékeket állít elő, illetve szolgáltatást nyújt.

Társaságunk vezetőségének értelmezésében a minőségpolitika azt jelenti, hogy vevőinek, megrendelőinek rövid határidőre, elvárt minőségű terméket szállít, illetve szolgáltatást nyújt. Vezetőink és munkatársaink elkötelezettek a minőség iránt, ami elengedhetetlen az eredményes működéshez, a meglévő piaci pozíciók megtartásához, illetve bővítéséhez.

Vezetőinkkel szemben követelmény a minőségi munkavégzésben való példamutatás, kezdeményezés. Minden dolgozó személyesen felelős az általa végzett munka minőségéért.

Kötelességünknek tekintjük, hogy a fenti célok érdekében gondoskodjunk munkatársaink rendszeres, folyamatos képzéséről, melynek során biztosítjuk, hogy minden dolgozónk megismerje jelen minőségpolitikánkat, a minőségirányítási rendszer céljait, felépítését és a megvalósításban való közreműködésének fontosságát.

Beszállítói, szolgáltatói partnerkörünktől megköveteljük, hogy teljesítésük megfeleljen az általunk előírt és az elvárt minőségi követelményeknek, mivel teljesítményük beépül társaságunk termékeibe és szolgáltatásaiba, amiért felelősséggel tartozunk.

Célunk olyan korszerű, áttekinthető és hatékony minőségirányítási rendszer megteremtése és működtetése, mely értékteremtő folyamatainkat megfelelően támogatja. Ennek során törekszünk a környezet megkímélésére, az energia és a felhasznált anyagok hatékony felhasználására.

Folyamatosan fejlesztjük minőségirányítási rendszerünket és folyamatainkat, hogy a vevői igényeknek minél magasabb színvonalon tudjunk.

Az LCM STANC KFT. a fenti célok eléréséhez kiváló eszköznek tartja az ISO 9001 szabvány előírásaira épülő minőségirányítási rendszer kiépítését és működtetését.

Társaságunk törekszik arra, hogy támogassuk vevőinket és partnereinket abban, hogy elérjék saját stratégiai céljaikat.

Tesszük mindezt az által, hogy egyrészt a lehető legszélesebb termék és szolgáltatás skálát kínáljuk számukra, másrészt, hogy szakszerű és minden szempontot figyelembe vevő tanácsadással és ügyfélszolgálattal tesszük lehetővé számukra, hogy igényeiknek megfelelő kiszolgálásban részesüljenek. Kiemelt célunk, hogy vevőink, illetve partnereink elégedettek legyenek az általunk nyújtott szolgáltatásokkal és szállított termékekkel.

Biztosítjuk, hogy termékeink és szolgáltatásaink megfelelnek minden vonatkozó követelménynek, ideértve nemcsak a magyar és nemzetközi jogszabályokat és szabványokat, hanem a vevőink és partnereink által megfogalmazott elvárásokat is.

Alapvető törekvésünk a vevői elégedettség magas szinten történő biztosítása és folyamatos fenntartása.

Minőség irányítási rendszerünk bevezetése további fejlődésünk kulcseleme, melynek működtetésével erősíteni kívánjuk partnereink megelégedettségét, valamint munkatársaink elkötelezettségét a minőség iránt.

Meggyőződésünk, hogy piaci szerepünket csak az irányítási rendszer hatékonyságának állandó emelésével javíthatjuk, ezért annak folyamatos fejlesztése iránt elkötelezettek vagyunk.

**Célunk olyan kiváló szerszámok készítése és kiegészítő szolgáltatás végzése, amivel a vevő annyira elégedett, hogy visszatérően vásárol tőlünk, és jó hírünket kelti a szakmában, mert maximális sebességgel és tartóssággal tudja felhasználni szerszámainkat.**